b'\n_START_ARTICLE_\nEdfu\n_START_PARAGRAPH_\nEdfu (\xc5\xa1to se danas pi\xc5\xa1e i kao Idfu, a u davnini se pisalo kao Behdet) je egipatski grad na obali rijeke Nil ime\xc4\x91u Esnae i Asuana sa populacijom od oko 60.000 ljudi. U gradu se nalazi ptolomejski hram boga Horusa i anti\xc4\x8dko naselje Tell Edfu. Oko 5 km sjeverno od Edfua nalaze se i ostaci drevnih piramida.\n_START_SECTION_\nHram\n_START_PARAGRAPH_\nGrad je znan po glavnom ptolomejskom hramu, sagra\xc4\x91enom izme\xc4\x91u 237. i 57. pr. Kr. Ovo je najo\xc4\x8duvaniji hram u Egiptu. Izgra\xc4\x91en je u vrijeme Kleopatre VII. Filopator, zadnje vladarice Egipta, koja je sebe na hramu dala prikazati kao Izidu, a svog sina Cezariona kao Horusa. Svake se godine kip Hator nosio iz Dendere u Edfu tijekom "Proslave lijepog susreta".'